Borgskap vir span verleng | Netwerk24
Borgskap vir span verleng
Tafel Lager, 'n produk van die Namibiese Brouerye, het sy borgskap met die Griekwaland-Wesse Rugbyunie (GWRU) vir nog 'n jaar verleng, het Jannie Louw, president van die GWRU, onlangs in 'n verklaring gesê.
Tafel Lager borg die Poubloues sedert 2017 en het destyds 'n kontrak van twee jaar, met die opsie om dit met nog 'n jaar te verleng, met die span van Kimberley gesluit.
Volgens Louw verryk die twee partye mekaar en is dit " 'n enorme voorreg om 'n beroepspan op die platteland te huisves".
Louw wou hom by navraag nie uitlaat oor die bedrag wat die borgskap behels nie, behalwe om te sê "dis 'n baie goeie bedrag waarmee ons meer as tevrede is".
Die twee partye sal in die loop van 2019 onderhandel oor die moontlike voortsetting van hul verhouding in 2020.